ตำรวจ แนะเลี่ยงเส้นทางสะพานพระราม 8 และสะพานสมเด็จพระปิ่นเกล้า ระหว่างการซ้อมย่อยขบวนเรือพระราชพิธีทางชลมารค ช่วงบ่ายนี้
ตำรวจ แนะเลี่ยงเส้นทางสะพานพระราม 8 และสะพานสมเด็จพระปิ่นเกล้า ระหว่างการซ้อมย่อยขบวนเรือพระราชพิธีทางชลมารค ช่วงบ่ายนี้พลตำรวจโท ปิยะ อุทาโย ผู้ช่วยผู้บัญชาการตำรวจแห่งชาติ กล่าวถึงการอำนวยความสะดวกด้านการจราจร ในการซ้อมย่อยขบวนพยุหยาตราทางชลมารค ครั้งที่สอง ในวันนี้ 29 สิงหาคม 2562 โดยพื้นที่การจราจรบนสะพานพระราม 8 และสะพานสมเด็จพระปิ่นเกล้า จะไม่สามารถใช้งานได้ในช่วงเวลา 15.00 น.-17.00 น. จึงขอให้ประชาชนหลีกเลี่ยงบริเวณพื้นที่ดังกล่าว พร้อมแนะนำเส้นทาง เพื่อให้เกิดความสะดวกในการเดินทาง  เส้นทางจากฝั่งพระนครไปฝั่งธนบุรี สามารถใช้เส้นทางจากถนนศรีอยุธยา ไปทางถนนราชวิถี หรือถนนสุโขทัย ขึ้นสะพานกรุงธน (ซังอี้)  เส้นทางจากถนนหลานหลวง เข้าถนนราชดำเนินกลาง ไปทางถนนสนามไชย ถนนจักรเพชร ขึ้นสะพานพระพุทธยอดฟ้า  เส้นทางจากถนนพระราม 4 ไปทางถนนเยาวราช ขึ้นสะพานพระปกเกล้า  หรือจากถนนพระราม 4 ไปทางถนนสาทรใต้ ขึ้นสะพานตากสินส่วนเส้นทางจากฝั่งธนบุรีไปฝั่งพระนคร สามารถใช้สะพานพระปกเกล้า ข้ามมาลงถนนมหาไชย เข้าถนนหลานหลวง ไปถนนเพชรบุรี หรือถนนพระราม 1  หรือเมื่อข้ามมาแล้ว จากถนนมหาไชย เข้าถนนเจริญกรุง ไปทางถนนพระราม 4 ได้  หากข้ามมาจากสะพานพุทธยอดฟ้า ก็สามารถไปทางถนนเพชรบุรี หรือถนนพระราม 1 ได้  และจากสะพานตากสิน สามารถไปทางถนนสาทรเหนือและถนนพระราม 4 ได้ประชาชนสามารถสอบถามข้อมูลเส้นทาง เพิ่มเติมได้ที่ศูนย์ควบคุมและสั่งการจราจร (บก02) หมายเลขโทรศัพท์ 1197 ตลอด 24 ชั่วโมง หรือทางแอปพลิเคชัน M-Help Me และทาง www.trafficpolice.go.th